Khawzawl khawchhunga lirthei khalh chungchangah inzirtina neih a ni,"1368/2024-2025 Dated Khawzawl, the 30th of July, 2024: Vawiin chawhma dar 11 khan DC Conference Hall-ah Mizoram Govt. Drivers Association, Khawzawl ngenna angin lirthei khalh chungchangah inzirtirna hun hman a ni a, Pu Lalfakzuala, Addl. DC, Khawzawl in hun hi a kaihruai a ni. He hunah hian resource person atan Pu C. Vaninmawia, SDPO, Khawzawl, Pu C. Vanlalruata, ASI i/c Traffic, Khawzawl leh Pu R. Lalhruaitluanga, MVI, Champhai sawm an ni a. Anni hian lirthei khalh chungchang dan leh hriat tur pawimawh te, lirthei khalh dan mawi leh hawihhawm te, Motor Vehicles Act leh a dan tihdanglam chungchang te, dan bawhchhiat avanga hremna awm thei hrang hrang te an zirtir a. An hun hman zawh hian zawhna leh chhanna hun hawn a ni bawk. Addl. DC Pu Lalfakzuala chuan lirthei khalh chungchanga dan kan neih hi kan hriat a pawimawh mai bakah lirthei khalh fimkhur hi mipui tana kan tih makmawh a ni tih a sawi a, resource person leh driver lo kal te chungah programme hlawhtling taka an hman theih avangin lawmthu a sawi bawk. Attachment Loading attachment...",Dated: 30 th Jul 24 4:23 PM,https://dipr.mizoram.gov.in/post/khawzawl-khawchhunga-lirthei-khalh-chungchangah-inzirtina-neih-a-ni